CELEX: 31994D0821
Language: el
Date: 1994-12-09 00:00:00
Title: 94/821/ΕΚ: Απόφαση της Επιτροπής της 9ης Δεκεμβρίου 1994 περί τεχνικής προδιαγραφής όσον αφορά τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ONP 64 Kbits/s

Avis juridique important

|

31994D0821

94/821/ΕΚ: Απόφαση της Επιτροπής της 9ης Δεκεμβρίου 1994 περί τεχνικής προδιαγραφής όσον αφορά τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ONP 64 Kbits/s  

Επίσημη Εφημερίδα αριθ. L 339 της 29/12/1994 σ. 0081 - 0082 Φινλανδική ειδική έκδοση: Κεφάλαιο 13 τόμος 29 σ. 0229  Σουηδική ειδική έκδοση: Κεφάλαιο 13 τόμος 29 σ. 0229 

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1994 περί τεχνικής προδιαγραφής όσον αφορά τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ΟΝΡ 64 Kbid/s (94/821/EK)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 91/263/ΕΟΚ του Συμβουλίου της 29ης Απριλίου 1991 για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνωρίσεως της πιστότητας (1), όπως τροποποιήθηκε  από την οδηγία 93/68/ΕΟΚ (2), και ιδίως το άρθρο 6 παράγραφος 2,  Εκτιμώντας:  ότι η Επιτροπή, σύμφωνα με τη διαδικασία που θεσπίζεται στο άρθρο 14 της οδηγίας 91/263/ΕΟΚ, και ιδίως σύμφωνα με τη γνώμη που διατύπωσε στις 23 Απριλίου 1992 η επιτροπή έγκρισης τερματικού εξοπλισμού (ACTE), έχει ήδη εγκρίνει το μέτρο που προσδιορίζει  τον τύπο τερματικού εξοπλισμού για τον οποίο απαιτείται η παρούσα κοινή τεχνική προδιαγραφή καθώς και η συνοδευτική δήλωση σχετικά με το πεδίο εφαρμογής- ότι ο αρμόδιος οργανισμός τυποποίησης έχει καταρτίσει τα εναρμονισμένα πρότυπα τα οποία υλοποιούν τις εφαρμοστέες βασικές απαιτήσεις- ότι η Επιτροπή έχει υποβάλει το σχέδιο μέτρου στην ACTE σύμφωνα με το άρθρο 6 παράγραφος 2 δεύτερη περίπτωση της οδηγίας 91/263/ΕΟΚ- ότι η Επιτροπή, βάσει του άρθρου 6 παράγραφος 2 δεύτερη περίπτωση της οδηγίας 91/263/ΕΟΚ, είναι υπεύθυνη για τη θέσπιση των αντιστοίχων εναρμονισμένων προτύπων που υλοποιούν τις βασικές απαιτήσεις και τα οποία μετασχηματίζονται σε κοινές τεχνικές  προδιαγραφές- ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσε η ACTE,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Η παρούσα απόφαση ισχύει για τον τερματικό εξοπλισμό ο οποίος προορίζεται να συνεδεθεί με σημείο τερματισμού του δικτύου ψηφιακών αδόμητων μισθωμένων γραμμών ΟΝΡ 64 Kbit/s, μέσω διεπαφών 120 ohm, και εμπίπτει στο πεδίο εφαρμογής του  εναρμονισμένου προτύπου όπως ορίζεται στο άρθρο 2 παράγραφος 1.  2. Η παρούσα απόφαση θεσπίζει κοινή τεχνική προδιαγραφή που καλύπτει τις απαιτήσεις για την σύνδεση διεπαφών τερματικού εξοπλισμού με μισθωμένες γραμμές ΟΝΡ όπως ορίζεται στην παράγραφο 1.   Άρθρο 2  1. Η κοινή τεχνική προδιαγραφή περιλαμβάνει τα εναρμονισμένα πρότυπα τα οποία έχει καταρτίσει ο αρμόδιος οργανισμός τυποποίησης, περιορίζεται όμως στις βασικές απαιτήσεις που αναφέρονται στο άρθρο 4 στοιχεία γ), δ) και στ) της οδηγίας  91/263/ΕΟΚ. Η αναφορά στο εν λόγω πρότυπο εμφαίνεται στο παράρτημα.  2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται με την κοινή τεχνική προδιαγραφή της παραγράφου 1, να τηρεί τις βασικές απαιτήσεις που αναφέρονται στα άρθρα 4 στοιχεία α) και β) της οδηγίας  91/263/ΕΟΚ καθώς και τις απαιτήσεις κάθε άλλης εφαρμοστέας οδηγίας, και ιδίως των οδηγιών 73/23//ΕΟΚ (3) και 89/336/ΕΟΚ (4) του Συμβουλίου.   Άρθρο 3  Oι κοινοποιηθέντες οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ χρησιμοποιούν ή διασφαλίζουν τη χρήση, όσον αφορά τον τερματικό εξοπλισμό που καλύπτεται από το άρθρο 1 παράγραφος 1 της  παρούσας απόφασης, του εναρμονισμένου προτύπου που αναφέρεται στο παράρτημα, το αργότερο την ημερομηνία, κατά την οποία η παρούσα απόφαση παράγει αποτέλεσμα.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 9 Δεκεμβρίου 1994.  Για την Επιτροπή Martin BANGEMANN Μέλος της Επιτροπής  (1) ΕΕ αριθ. L 128 της 23. 5. 1991, σ. 1.  (2) ΕΕ αριθ. L 220 της 31. 8. 1993, σ. 1.  (3) ΕΕ αριθ. L 77 της 26. 3. 1973, σ. 29.  (4) ΕΕ αριθ. L 139 της 23. 5. 1989, σ. 19.      ΠΑΡΑΡΤΗΜΑ   Αναφορά στο εφαρμοστέο εναρμονισμένο πρότυπο   Το εναρμονισμένο πρότυπο που αναφέρεται στο άρθρο 2 της αποφάσεως είναι:   Επαγγελματικές τηλεπικοινωνίες (ΒΤ)   Τεχνικές απαιτήσεις παροχής ανοικτού δικτύου-   Ψηφιακή αδόμητη μισθωμένη γραμμή 64 kbit/s (D64 U)   Απαιτήσεις σύνδεσης για διεπαφές τερματικού εξοπλισμού   ETSI   European Telecommunications Standars Institute - Ευρωπαϊκό Ινστιτούτο τυποποίησης στον τομέα των τηλεπικοινωνιών   Γραμματεία του ETSI   TBR 14 - Ιανουαρίου 1994  (εξαιρείται ο πρόλογος)  ΠΡΟΣΘΕΤΕΣ ΠΛΗΡΟΦΟΡΙΕΣ  Το Ευρωπαϊκό ινστιτούτο τυποποίησης στον τομέα των τηλεπικοινωνιών αναγνωρίζεται βάσει της οδηγίας 83/189/ΕΟΚ του Συμβουλίου (1).  Το εναρμονισμένο πρότυπο που αναφέρεται ανωτέρω έχει καταρτιστεί κατόπιν εντολής η οποία εδόθη σύμφωνα με τις σχετικές διαδικασίες της οδηγίας 83/189/ΕΟΚ.  Για το πλήρες κείμενο του εναρμονισμένου προτύπου που αναφέρεται ανωτέρω μπορείτε να απευθύνεστε στο:  European Telecommunication Standards Institute F-06921 Sophia Antipolis Cedex.   (1) ΕΕ αριθ. L 109 της 26. 4. 1983, σ. 8.